
UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“
 2020 METŲ STRATEGINIS VEIKLOS PLANAS. BENDROJI DALIS

UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“ 2020 METŲ VEIKLOS KRYPTYS

Bendrovės pagrindinė veikla – keleivių pervežimas vietinio ir tolimojo susisiekimo maršrutais bei užsakomaisiais reisais. Rajono savivaldybės tarybos 2018 m. kovo 23 d. sprendimu Nr. T-102 „Dėl bendrus interesus tenkinančių vietinio reguliaraus susisiekimo autobusų maršrutų sąrašo patikslinimo ir keleivinio kelių transporto viešųjų paslaugų teikimo sutarties, sudarytos su uždarąja akcine bendrove „Šakių autobusų parkas“, galiojimo pratęsimo“ Bendrovei patikėta teikti keleivinio priemiestinio transporto viešąsias paslaugas rajono savivaldybės 24 vietiniais maršrutais. Be to, aptarnaujamas vienas nekompensuojamas maršrutas, 6 tolimojo susisiekimo maršrutai ir 2 specialieji maršrutai. Keleivių pervežimui naudojama 30 autobusų (nuvažiuota 1 389,8 tūkst. km). 2019 metais bendrovės autobusais pervežta 358,8 tūkst. keleivių. Bendrovėje 2019 m. dirbo 52 darbuotojai.
Uždarosios akcinės bendrovės veiklos tikslas – vykdant pelno siekiančią ūkinę komercinę veiklą, maksimaliai tenkinti Šakių rajono savivaldybės gyventojų pervežimo keleiviniu transportu poreikius, nuolat investuoti į paslaugų bei darbuotojų darbo kokybės gerinimą. Pagrindiniai bendrovės klientai yra mažas ir vidutines pajamas gaunantys, socialiai remtini rajono gyventojai bei moksleiviai. Per ilgus bendrovės veiklos metus buvo suformuotas autobusų maršrutų tinklas. Bendrovės maršrutų trasos bei grafikai sudaromi ir koreguojami bendradarbiaujant su Šakių rajono savivaldybės administracija.
Bendrovės kita veikla: 
- papildoma ir pagalbinė transporto veikla;
- nekilnojamojo turto, priklausančio nuosavybės teise, išnuomojimas;
- variklinių transporto priemonių techninė priežiūra ir remontas;
- bagažo saugojimas ir siuntų gabenimas;
- reklamos plotų nuoma ant bendrovės autobusų.
Savivaldybės keliamas tikslas Bendrovei – savivaldybės pavestos savarankiškosios keleivių vežimo vietiniais maršrutais organizavimo funkcijos vykdymas bei pelninga veikla.
Pagrindinės bendrovės veiklos pajamos gaunamos iš keleivių vežimo visais maršrutais (tolimojo, vietinio susisiekimo, specialiaisiais ir užsakomaisiais maršrutais). 	
Nuostolius, susidarančius vietinio susisiekimo maršrutuose, kompensuoja Šakių rajono savivaldybė. Tolimojo susisiekimo maršrutuose patirti nuostoliai nekompensuojami. Keleivių vežimo vietinio susisiekimo maršrutais pajamos yra kasmet mažėjančios dėl mažėjančio keleivių skaičiaus, koreguojamų maršrutų. Kitos pajamos uždirbamos iš bendrovės teikiamų komercinių paslaugų: autobusų nuomos, autobusų stoties operacijų (įvažiavimai į stotį, siuntų gabenimas).
Bendrovės finansinė būklė priklauso nuo Lietuvos Respublikos ekonominės situacijos, Vyriausybės nutarimų (mokesčių korekcijų, minimalaus atlyginimo pakeitimų ir kt.), Šakių rajono savivaldybės tarybos nustatytų keleivių vežimo kainų. Didelę įtaką daro dyzelinio kuro, atsarginių detalių kainų pokyčiai. Pastaruoju metu bendrovės veikla stipriai įtakojama kitų keleivių vežėjų (privačių vežėjų ir kitų autobusų parkų) veiklos plėtra. Tačiau Bendrovė dės pastangas, kad  veikla būtų pelninga.


UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“ 2020 METŲ 
VEIKLOS PRINCIPAI

Bendrovės veikla planuojama pagal turimus ir planuojamus gauti finansinius, materialiuosius ir žmoniškuosius išteklius misijai vykdyti ir užsibrėžtiems strateginiams tikslams pasiekti.
Savivaldybei svarbių funkcijų užtikrinimas.
Bendrovė užtikrina ir toliau užtikrins jai pavestą savivaldybės savarankiškąją keleivių vežimo vietiniais maršrutais organizavimo funkciją.
Efektyvi veikla ir ilgalaikė nauda akcijų savininkui.
Bendrovė, dirbdama pelningai, ir toliau sieks optimizuoti patiriamas sąnaudas ir išlaidas, kad dirbtų pelningai, kaip numatyta veiklos strategijoje, taip sumažindama finansinę naštą ir užtikrindama ilgalaikę naudą Šakių rajono savivaldybei – akcijų savininkei.
Pažangi įmonė.
Bendrovė, įgyvendindama Veiklos strategijoje numatytas priemones, atsižvelgdama į finansines galimybes, modernizuos ir renovuos autobusų stoties pastatą, toliau vykdys autobusų parko atnaujinimą (diegiant ekologišką ir energiją efektyviai naudojantį transportą) bei gerins Bendrovės įvaizdį. 
Skaidrumas. 
Bendrovėje įdiegtos korupcijos prevencijos ir rizikos valdymo priemonės, paskirtas atsakingas darbuotojas, viešieji pirkimai atliekami vadovaujantis Lietuvos Respublikos viešųjų pirkimų įstatymo nuostatomis, viešai skelbiama teisės aktais nustatyta informacija.
Socialinė atsakomybė.
Bendrovė užtikrina ir toliau užtikrins darbuotojams sąžiningą ir rinkos sąlygas atitinkantį darbo užmokestį ir aplinką, planuos ir toliau vykdys socialiai atsakingą veiklą.
Kita informacija.
Bendrovės tolesnės veiklos kryptys priklausys nuo savivaldybės įvykdytos paslaugos (vežti keleivius autobusais vietiniais maršrutais) viešojo pirkimo procedūros rezultatų.

UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“
VEIKLOS ATITIKIMAS RAJONO SAVIVALDYBĖS STRATEGINIAMS PLĖTROS IR VEIKLOS PLANAMS

Bendrovė vykdo Savivaldybės iškeltą tikslą – užtikrina jai pavestą keleivių vežimo vietiniais maršrutais paslaugos visuomenei teikimą ir siekia, kad veikla būtų pelninga.
Vykdydama veiklą bendrovė vadovaujasi Rajono savivaldybės 2018-2024 metų strateginiu plėtros planu, patvirtintu Šakių rajono savivaldybės tarybos 2018 m. lapkričio 23 d. sprendimu Nr. T-387 „Dėl rajono savivaldybės tarybos 2017 m. gruodžio 21 d. sprendimo Nr. T-378 „Dėl rajono savivaldybės 2018-2024 metų strateginio plėtros plano patvirtinimo“ pakeitimo ir papildymo“ (toliau – Plėtros planas), tikslo „Infrastruktūros modernizavimas ir plėtra“ ir Rajono savivaldybės 2020-2022 metų strateginiu veiklos planu, patvirtintu rajono savivaldybės tarybos 2020 m. vasario 21 d. sprendimu Nr. T-54 „Dėl rajono savivaldybės 2020-2022 metų strateginio veiklos plano patvirtinimo“ (toliau – Veiklos planas) tikslo „Šiuolaikiškos susisiekimo sistemos plėtra“.

UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“
2020 METŲ VEIKLOS PLANO KELIAMI TIKSLAI

MISIJA. Keleivių pervežimo paslaugos užtikrinimas.
VIZIJA. Kokybiška, visiems prieinama, šiuolaikiška socialinė paslauga.

TRUMPALAIKIAI TIKSLAI
1. Diegti ekologišką ir energiją efektyviai naudojantį viešąjį transportą.
2. Diegti ir plėtoti modernias eismo saugumo, informavimo, aplinkosaugos ir reguliavimo priemones. 
3. Sukurti aukštą kvalifikaciją ir darbo rezultatais paremtą darbuotojų skatinimo programą.


TRUMPALAIKIAI UŽDAVINIAI TIKSLAMS PASIEKTI
1.1. Viešojo transporto efektyviai naudojančio energiją įsigijimas.
2.1. Eismo tvarkaraščių pagrindiniuose keliuose atnaujinimas. 
3.1. Stabili įmonės veikla. 


UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“ 2020 METŲ VEIKLOS PLANO UŽDAVINIAI VYKDYMUI

1.1. Uždavinys „Viešojo transporto, efektyviai naudojančio energiją, įsigijimas“.
1.1.1. Priemonė. „Įsigyti ne seniau kaip prieš 10 metų pagamintus autobusus.“ Šiuo metu bendrovė eksploatuoja 30 autobusų, kurių vidutinis amžius – 16,4 m. Senos transporto priemonės nėra ekonomiškos ir komfortiškos keleiviams. Seniausi autobusai naudoja daugiau kuro ir yra dažniau remontuojami, todėl jų eksploatacija yra brangesnė. Iš viso bendrovė eksploatuoja 5 skirtingų markių, 10 skirtingų modelių autobusų, tačiau dažnai vienodo modelio autobusai turi skirtingas modifikacijas, tai apsunkina autobusų remontą, reikia daugiau skirtingų atsarginių detalių, trūkstant specializacijos, ilgėja remonto laikas. Bendrovei kasmet įsigyjant po 2 – 3 vnt., o esant galimybei, ir didesnį skaičių naujų autobusų ir sumažinus skirtingų autobusų modelių skaičių, būtų trumpinamas autobusų remonto laikas, mažesnis rezervinių autobusų poreikis, sumažinti keleivių pervežimo kaštai bei pagerėtų keleivių vežimo kokybė. 
Išanalizavus įmonės turimus duomenis buvo nustatyta, kad ekonomiškai naudingiausia būtų įsigyti naujus arba naudotus iki 10 metų senumo autobusus. Kuo autobusų amžius didesnis, tuo jie rinkoje yra pigesni ir atitinkamai turi mažesnius kapitalo kaštus. Didėjant amžiui, kartu didėja ir eksploatavimo kaštai (didėja kuro sąnaudos, reikalingi dažnesni remonto ir aptarnavimo darbai). Siekiant mažinti keleivių pervežimo sąnaudas ir gerinant paslaugų kokybę, palaipsniui bus atnaujinamas ir suvienodinamas autobusų parkas, atsisakant seniausių autobusų. Autobusų pirkimai bus vykdomi, siekiant įsigyti vieno modelio ir tos pačios modifikacijos autobusus. Palaipsniui bus didinamas mažųjų autobusų skaičius. Mažųjų autobusų kilometro savikaina yra mažesnė nei įprastinių autobusų, todėl mažą keleivių srautą turinčiuose maršrutuose tokios transporto priemonės yra tikslingesnės. Kita vertus, mažųjų autobusų gyvavimo ciklas trumpesnis nei standartinių autobusų, todėl mažuosius autobusus tikslinga būtų įsigyti tik naujus, o tai sumažina jų rentabilumą. Be to, dėl mažos talpos ir nedidelio sėdimų vietų skaičiaus mažieji autobusai yra ne tokie patogūs keleiviams. Atsižvelgiant į šias priežastis, autobusai bus perkami tik gerai įvertinus jų poreikį. 2019 metais bendrovė, gerindama viešojo keleivinio transporto paslaugų kokybę ir įvaizdį, siekdama ekonomiškumo bei parko atnaujinimo, iš bendrovės apyvartinių lėšų įsigijo 2013 metų gamybos Mercedes Benz Tourino markės 38 sėdimų vietų ir du 2014 metų gamybos Mercedes Benz Sprinter markės 21 sėdimos vietos autobusus už 231 600,00 Eur. Autobusai nėra nauji, bet geros techninės būklės ir gražaus dizaino. Juose yra sumontuoti dvigubi stiklai, vartomos sėdynės, individualus apšvietimas kiekvienai sėdimai vietai, įrengtas kondicionierius, šildymo sistema, bagažo skyriai. Visi autobusai pristatyti su naujomis padangomis..2020 m. bendrovė planuoja įsigyti dvi transporto priemones pagamintas ne senesnes kaip prieš 10 metų.
2.1. Uždavinys „Eismo tvarkaraščių pagrindiniuose keliuose atnaujinimas“.
2.1.1. Priemonė „Eismo infrastruktūros gerinimas pagrindiniuose keliuose“.
Kasmet bendrovė, siekdama kuo geriau informuoti gyventojus apie autobusų eismą, atnaujina tvarkaraščius autobusų stotelėse. Informacija apie teikiamas paslaugas skelbiama bendrovės interneto svetainėje. Apie eismo pasikeitimus keleiviai informuojami autobusų stoties patalpose esančiuose stenduose, rajono spaudoje. Siekdami pritraukti klientus, didelį dėmesį skiriame jų aptarnavimo kultūrai, kokybei bei paslaugų viešinimui. Tam nuolat atnaujinama eismo tvarkaraščiai. Bendrovė planuoja 2020 m. atnaujinti 22 eismo tvarkaraščius.
3.1. Uždavinys „Stabili įmonės veikla“.
3.1.1. Priemonė. „Kvalifikuotos darbuotojų komandos išlaikymas“. Bendrovės strategijoje didžiausias dėmesys skirtas priemonėms, kurių tikslas gerinti techninių resursų, tokių kaip transporto priemonių būklę, tačiau patys svarbiausi yra žmogiškieji Bendrovės ištekliai. 2019 metais bendrovėje dirbo 52 darbuotojai. Ūkinę veiklą finansiniais metais organizavo ir vykdė bendrovės vadovas. Bendrovės valdymo personalui, be direktoriaus, priklauso 6 darbuotojai: vyr. buhalterė, ekonomistė, apskaitos darbuotoja bei eismo saugumo ir saugaus darbo inžinierius, eksploatacijos skyriaus viršininkė ir sekretorė - kadrų inspektorė - kasininkė. Be jau minėtų darbuotojų, bendrovėje dirbo 24 vairuotojai - konduktoriai - šaltkalviai, 13 žmonių sudarė automobilių remonto dirbtuvių aptarnaujantį personalą, 6 – autobusų stoties aptarnaujantį personalą. Kontrolę vykdė 1 darbuotojas.
Siekiant didinti bendrovės paslaugų kokybės lygį, būtina kelti darbuotojų darbingumo ir kompetencijos lygį, pasirūpinti tinkama darbuotojų motyvacija ir užtikrinti galimybes darbuotojams tobulėti kartu siekiant bendrų bendrovės tikslų. Kvalifikuotų darbuotojų rasti darosi vis sudėtingiau, ypač automobilių elektrinės dalies remontui. Taip pat aukšti reikalavimai keliami ir vairuotojams-konduktoriams-šaltkalviams. Jie privalo gebėti vairuoti ne tik įvairių markių ir amžiaus autobusus, juos prižiūrėti, naudotis kasos aparatais, bet ir turėti atitinkamą kvalifikaciją vežti keleivius komerciniais tikslais, būti mandagūs, paslaugūs, tvarkingai ir švariai apsirengę. 
Pagrindinė motyvacinė priemonė, leidžianti neprarasti kvalifikuotų ir gabių darbuotojų konkuruojant su kitomis įmonėmis, yra atlyginimų dydis, kuris bendrovėje yra mažas. Dėl to didėja darbuotojų kaita, kuri neigiamai atsiliepia ir darbo kokybei. Todėl daugiau dėmesio 2020 m. bus skiriama darbuotojų sveikatingumui bei profesiniam tobulėjimui – numatomi nauji darbuotojų mokymai ir galimybės darbuotojams kelti kvalifikacijos lygį. Gerinant vidinę bendrovės atmosferą, reikia ugdyti bendrą bendrovės kultūrą. Siekiant motyvuoti darbuotojus įvesta metinių priedų sistema bus toliau peržiūrima ir tobulinama.

direktorius                                                                                                        Tomas Povilaitis
Uždarosios akcinės bendrovės „Šakių autobusų parkas“ 2020 metų veiklos planas. Bendroji dalis.
[bookmark: _Toc54414035][bookmark: OLE_LINK3]Uždarosios akcinės bendrovės „Šakių autobusų parkas“
2020 metų veiklos planas. Priemonių plano dalis
priedas                 

UŽDAROSIOS AKCINĖS „ŠAKIŲ AUTOBUSŲ PARKAS“ 2020 METŲ VEIKLOS PLANAS. PRIEMONIŲ PLANO DALIS

UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“ 2020 METŲ LAIKOTARPIO VEIKLOS PLANO TIKSLAI, UŽDAVINIAI, PRIEMONĖS 

2020 metai
Misija. „Keleivių pervežimo paslaugos užtikrinimas.“

Vizija „Kokybiška visiems prieinama šiuolaikiška socialinė paslauga“

Tikslas (trumpalaikis): 
	Nr.
	Ilgalaikio tikslo pavadinimas
	V/Kr. Nr.
	Vertinimo kriterijaus pavadinimas
	Mato vnt.
	2020 metų laikotarpio reikšmė

	1.
	Diegti ekologišką ir energiją efektyviai naudojantį viešąjį transportą.
	1.
	Atnaujintų įmonės transporto priemonių dalis 
	proc.
	6,67



Uždavinys (trumpalaikis):
	 Nr.
	Ilgalaikio tikslo pavadinimas
	R/Kr. Nr.
	Rezultato kriterijaus pavadinimas
	Mato vnt.
	2020 metų laikotarpio reikšmė

	1.1.
	Viešojo transporto efektyviai naudojančio energiją įsigijimas
	1.1.1.
	Įsigytų viešojo transporto priemonių skaičius
	vnt.
	2








Priemonės:
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2020 metų laikotarpio reikšmė
	Atsakingas už priemonę

	1.1.1.
	Įsigyti autobusus, pagamintus ne seniau kaip prieš 10 metų 
	1.1.1.
	Įsigytų viešojo transporto priemonių, efektyviai naudojančių energiją, skaičius
	vnt.
	2
	UAB „Šakių autobusų parkas“


Tikslas (trumpalaikis): 
	Nr.
	Ilgalaikio tikslo pavadinimas
	V/Kr. Nr.
	Vertinimo kriterijaus pavadinimas
	Mato vnt.
	2020 metų laikotarpio reikšmė

	2.
	Diegti ir plėtoti modernias eismo saugumo, informavimo, aplinkosaugos ir reguliavimo priemones
	1.1.
	Įdiegta eismo saugumo priemonių 
	proc.
	18,55



Uždavinys (trumpalaikis):
	 Nr.
	Ilgalaikio tikslo pavadinimas
	R/Kr. Nr.
	Rezultato kriterijaus pavadinimas
	Mato vnt.
	2020 metų laikotarpio reikšmė

	2.1.
	Eismo tvarkaraščių pagrindiniuose keliuose atnaujinimas
	2.1.
	Atnaujinta eismo tvarkaraščių skaičius
	vnt.
	22



Priemonės:
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2020 metų laikotarpio reikšmė
	Atsakingas už priemonę

	2.1.1.
	Eismo infrastruktūros gerinimas pagrindiniuose keliuose
	2.1.1.
	Atnaujinta eismo tvarkaraščių keliuose skaičius
	vnt.
	22
	UAB „Šakių autobusų parkas“





Tikslas (trumpalaikis): 
	Nr.
	Ilgalaikio tikslo pavadinimas
	V/Kr. Nr.
	Vertinimo kriterijaus pavadinimas
	Mato vnt.
	2020 metų laikotarpio reikšmė

	3.
	Sukurti aukštą kvalifikaciją ir darbo rezultatais paremtą darbuotojų skatinimo programą
	3.
	Sukurtų skatinimo programų skaičius
	vnt.
	                1




Uždavinys (trumpalaikis):
	 Nr.
	Ilgalaikio tikslo pavadinimas
	R/Kr. Nr.
	Rezultato kriterijaus pavadinimas
	Mato vnt.
	2020 metų laikotarpio reikšmė

	3.1.
	Stabili įmonės veikla
	3.1.
	Gryno pelno augimas, procentais
	proc.
	1



Priemonės:
	Priemonės kodas

	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2020 metų laikotarpio reikšmė
	Atsakingas už priemonę

	3.1.1.
	[bookmark: _Hlk18400053]Kvalifikuotos darbuotojų komandos išlaikymas
	3.1.1.
	Darbuotojų motyvavimo priemonių skaičius
	vnt.
	1
	UAB „Šakių autobusų parkas“





Uždarosios akcinės bendrovės „Šakių autobusų parkas“                                
direktorius                                                                                                            Tomas Povilaitis
Uždarosios akcinės bendrovės „Šakių autobusų parkas“ 2020 metų veiklos planas. Priemonių plano dalis
Uždarosios akcinės bendrovės „Šakių autobusų parkas“ 2020 metų veiklos planas. Priemonių plano dalis.

